KLASA: 402-08/21-01/26

URBROJ: 2176/04-03-21-1

Novska, 15. listopada 2021.

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21), (u daljnjem tekstu: Uredba), Pravilnika o financiranju programa i projekata od interesa za opće dobro koje provode udruge na području Grada Novske (Službeni vjesnik 63A/15)- (u daljnjem tekstu: Pravilnik), te članka 47. Statuta Grada Novske („Službeni vjesnik“ broj 8/21) Gradonačelnik Grada Novske objavljuje

**Javni poziv**

**Vjerskim zajednicama za predlaganje  projekata dovršetka izgradnje sakralnih i drugih vjerskih objekata na području Grada Novske**

**1. Predmet Javnog poziva**

Predmet ovog  Javnog poziva Vjerskim zajednicama za predlaganje projekata dovršetka izgradnje sakralnih i drugih vjerskih objekata na području Grada Novske (u daljnjem tekstu: Javni poziv) je prikupljanje projekata  Vjerskih zajednica kojim će se u skladu s Uredbom, Pravilnikom i ovim Javnim pozivom iz Proračuna Grada Novske za 2021. godinu financirati dovršetak izgradnje sakralnih i drugih vjerskih objekata.

**2. Ciljevi Javnog poziva**

Cilj javnog poziva je dovršetak izgradnje sakralnih i drugih vjerskih objekata na području Grada Novske.

**3. Ukupna visina sredstava za financiranje projekata iz ovog Javnog poziva**

Za financiranje/sufinanciranje projekata koji će se financirati temeljem ovog Javnog poziva u proračunu Grada Novske osigurana su sredstva u ukupnom iznosu od 50.000,00 kuna.

**4. Prihvatljivi prijavitelji**

Prihvatljivi prijavitelji su isključivo Vjerske zajednice koje imaju sjedište na području Grada Novske uz uvjet da iste ispunjavaju sve odredbe i uvjete ovog Javnog poziva.

**5. Uvjeti koje mora ispunjavati prijavitelj su sljedeći:**

Prijavitelj mora ispunjavati sljedeće uvjete:

* biti upisan u odgovarajući Registar pravnih osoba čija temeljna svrha nije stjecanje dobiti (Evidenciju pravnih osoba Katoličke crkve u Republici Hrvatskoj ili slično),
* da projekt koji prijavi na javni poziv bude ocijenjen kao značajan (kvalitetan, inovativan i koristan) za razvoj društva i za zadovoljenje javnih potreba Grada definiranih razvojnim i strateškim dokumentima, godišnjim programima javnih potreba, odnosno uvjetima javnog poziva;
* je uredno ispunio sve obveze iz prethodno sklopljenog ugovora o financiranju iz proračuna Grada Novske za 2019. godinu, uključujući i dostavu izvješća o namjenskom korištenju sredstava;
* nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
* se protiv prijavitelja, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* ima zadovoljavajuće organizacijske kapacitete i ljudske resurse za provedbu programa ili projekta;
* ima utvrđen način javnog objavljivanja programskog i financijskog izvješća o radu (mrežne stranice ili drugi prikladan način).

**6. Upute za prijavitelje**

Sastavni dio ovog Javnog poziva i njegov neizostavni dio čine Upute za prijavitelje kojima se detaljno utvrđuju:

* ciljevi javnog poziva;
* visina osiguranih sredstava, najniži i najviši iznos koji se može dodijeliti i okvirni broj prijava;
* tko može podnijeti prijavu na javni poziv,
* detaljni uvjeti za ostvarivanje prava na potporu za projekt;
* dokumentacija koja se obavezno mora priložiti prijavi;
* odredbe o prihvatljivim aktivnostima i troškovima;
* posebne obveze za prijavitelje i dr.

**7. Rok  za podnošenje prijave na javni poziv**

Rok za podnošenje prijave programa/projekata je 30 dana od dana objave ovog Javnog poziva na mrežnim stranicama Grada Novske - www.novska.hr.

**8. Način dostave prijave na javni poziv i adresa za dostavu prijave**

Prijave projekata  dostavljaju se isključivo na propisanim obrascima koji su zajedno s Uputama za prijavitelje dostupni na mrežnim stranicama Grada Novske - www.novska.hr te uz prilaganje svih priloga koji su navedeni u Uputama za prijavitelje.

Prijave na javni poziv dostavljaju se u zatvorenoj omotnici, a na omotnici treba obavezno naznačiti:

**1. Naziv i adresu prijavitelja i**

**2. Naznaku  - „PRIJAVA  NA JAVNI POZIV - PROJEKTI VJERSKIH ZAJEDNICA– NE OTVARATI!“**

**Prijave se mogu dostaviti poštom ili osobno u pisarnicu Grada Novske na sljedeću  adresu:**

**GRAD NOVSKA**

**TRG DR. FRANJE TUĐMANA 2**

**44330 NOVSKA**

9. Razmatrat će se samo projekti koji su pravodobno prijavljeni te koji u cijelosti udovoljavaju propisanim uvjetima Javnog poziva.

10. Dodatne informacije i upute za podnošenje prijava po ovom Javnom pozivu mogu se zatražiti  elektronskom poštom najkasnije 5 dana prije isteka roka za dostavu prijava na adresu: sonja.marohnichorvat@novska.hr  ili karolina.simicic@novska.hr. ili na broj telefona 691 519.

Grad Novska  nije obvezan davati odgovore ili pojašnjenja na pitanja pristigla nakon navedenog roka.

**GRADONAČELNIK**

**Marin Piletić, prof., v.r.**